cyanic-selkie/wikianc huggingface dataset:
Antonio Nariño
Antonio Amador José de Nariño y Bernardo Álvarez del Casal, nado en Santa Fe de Bogotá, o 9 de abril de 1765 e finado en Villa de Leyva o 13 de decembro de 1823, foi un político e militar que participou na independencia do Vicerreinado de Nova Granada. Xunto a Pedro Fermín de Vargas, Francisco de Miranda, José Cortés de Madariaga e Eugenio Espejo, é considerado un precursor da emancipación das provincias americanas do Imperio español.
Barrow, Alasca
Historia
En 1888 construíuse unha igrexa presbiteriana e no 1901 abriuse un posto de correos.
Lavandeira de Baixo
O topónimo galego Lavandeira de Baixo pode referirse a:
Iruña Oka
Está formado por cinco localidades, que forman a súa vez concejos: Nanclares de la Oca/Langraiz Oka (capital), Mandaita/Montevite, Ollávarre/Olabarri, Tresponde/Trespuentes e Víllodas/Billoda.
Premio de Relatos Mulleres Progresistas
A partir do 2012 mudou no Premio de Microrrelatos Mulleres Progresistas.
IV Edición 2011
Mención especial:
Summerteeth
Summerteeth é o terceiro álbum da banda estadounidense de rock alternativo Wilco, publicado o 9 de marzo de 1999 a través do selo Reprise Records. A nive lírico o disco estivo moi influenciado pola literatura do século XX, ademais dos problemas matrimoniais do vocalista Jeff Tweedy. Tweedy e Jay Bennett crearon a meirande parte do traballo no estudio, a diferenza dos anteriores álbums da banda.
Guerra civil catalá
O enfrontamento entre Xoán II e o príncipe de Viana
Pero a repentina morte do príncipe de Viana ás tres semanas da súa liberación alterou a aparente pacificación. Os da Busca e os labregos tentaron recuperar posicións, provocando un levantamento campesiño no 1462 e co apoio do rei de Francia, Xoán II penetrou no principado sen permiso do Consello. A resposta dos cataláns consistiu en organizar un exército para sufocar o levantamento labrego e destituír ao monarca en xuño de 1462
Desenvolvemento da guerra
En 1464, tras o fracaso co monarca castelán, ofrécese a coroa a Pedro de Portugal, neto de Xaime II de Urxel que, dadas as súas limitacións, alíase co duque de Borgoña, inimigo de Luís XI.
A finais de 1471, con boa parte de Cataluña recuperada polo exército real, escomenza un sitio en Barcelona que durará até o 8 de outubro de 1472. Sen apoios exteriores, que os cataláns deben renderse á realidade: Barcelona entrégase tras unha amnistía xeral.
A Capitulación de Pedralbes
A Capitulación de Pedralbes é firmada o 24 de outubro de 1472. É o final dunha guerra que remata sen vencedores nin vencidos. Xoán II unicamente pide que se anule a Capitulación de Vilafranca. As medidas de clemencia e unha preferencia á Deputación rebelde ante a monárquica, permitindo seguir no cargo a deputados que serían opositores, trouxeron algunha división pero pacificou o país.
Urxía traballar para solucionar os graves problemas económicos posto que Cataluña estaba arruinada trala guerra. As Cortes de 1473 abordan o tema da recuperación que non se solucionará.
Durante a guerra dos remensas, o seu líder, Francesc de Verntallat foi nomeado vizconde de Hostoles, pero a política sobre os malos usos continuou sendo ambigua, o cal deu lugar a novas revoltas, como a de 1475, incluso se manifestará en medidas antirremesas (Cortes de 1480). Esta política ambigua de Fernando II provocou que os nobres recuperaran dereitos perdidos e entón prodúcese a segunda guerra remensa (1484) dirixida por Pere Joan Sala que consegue unha revolta de grandes proporcións.
Fernando, finalmente, toma un compromiso que se plasmará na Sentenza Arbitral de Guadalupe (1486) onde os malos usos son redimidos mediante o pago de sesenta soldos por casa e os campesiños conseguirán unha serie de liberdades. Con este diñeiro, os señores foron indemnizados e ao monarca pagóuselle unha multa de cincuenta mil libras. Os señores continuaron tendo dereitos sobre os campesiños cultivadores pero non da forma humillante como até aquel momento.
Province, Aspai, Outeiro de Rei
Province é un lugar da parroquia de Aspai no concello lugués de Outeiro de Rei, na comarca de Lugo. Segundo o IGE, en 2013 tiña 12 habitantes (12 homes e 9 mulleres).
Šarūnas Marčiulionis
NBA
Tras perderse un ano completo de competición por mor dunha grave lesión no xeonllo, foi traspasado a Seattle SuperSonics, onde o seu nivel de xogo baixou ostensiblemente. Ao ano seguinte foi traspasado a Sacramento Kings, finalizando a súa carreira na NBA nos Denver Nuggets, na tempada 1996-97. No total da súa carreira en Estados Unidos fixo medias de 12,8 puntos, 2,3 rebotes e 2,2 asistencias.
China (rexión)
A última guerra civil chinesa (finalizada en 1949) conduciu á aparición de dúas entidades políticas que utilizan o nome "China":
Doutrina Monroe
A doutrina foi presentada polo presidente James Monroe durante o seu sétimo discurso no Congreso sobre o Estado da Unión. Foi tomado inicialmente con dúbidas e posteriormente con entusiasmo. Foi un momento definitorio na política exterior dos Estados Unidos. A doutrina foi concibida polos seus autores, especialmente John Quincy Adams, como unha proclamación dos Estados Unidos da súa oposición ao colonialismo, pero foi posteriormente reinterpretada de diversos xeitos.
A Lama, Bendia, Castro de Rei
A Lama é un lugar da parroquia de Bendia no concello lugués de Castro de Rei na comarca da Terra Chá. Segundo o IGE, en 2019 tiña 8 habitantes (tres homes e cinco mulleres).
Toponimia
O orónimo provén do latín, e indica un lugar con lama ou lodo.
Julius Deutsch
Julius Deutsch, nado o 2 de febreiro de 1884 en Lackenbach (Austria-Hungría) e finado o 17 de xaneiro de 1968 en Viena (Austria), foi un político membro do Partido Socialdemócrata de Austria, parlamentario entre 1920 e 1933, e cofundador e dirixente da milicia socialdemócrata Republikanischer Schutzbund ("Asociación Republicana de Defensa").
Gaivina negra
Conservación
A poboación norteamericana diminuíu nos últimos anos debido á perda de hábitat.
Desaparición forzada
Descrición e características xerais
Debido a que xeralmente estes delitos teñen lugar en ausencia de separación de poderes, o suxeito pasivo da acción procesual é o Estado no seu conxunto quen debe responder ás demandas presentadas.
Dereito penal internacional: crime de lesa humanidade
Co precedente rexional da Corte Interamericana, a constitución da Corte Penal Internacional estendeu no ámbito universal das Nacións Unidas a disposición dun instrumento internacional unificado e xuridicamente vinculante que establecese a obrigación expresa do Estado de protexer aos cidadáns fronte ao crime de desaparición forzada.
Historia do desenvolvemento xurídico e xurisprudencia internacional
dereita|200px|miniatura|Representación dunha nai e fillo, vítimas da desaparición forzada nun mural conmemorativo na Arxentina
Á vista do escaso éxito da Declaración das Nacións Unidas, instrumento non vinculante, que só puido influír de xeito marxinal en reducir a práctica das desaparicións forzadas, diversas organizacións non gobernamentais e varios expertos propuxeron reforzar a protección contra as desaparicións adoptando tamén unha convención no marco das Nacións Unidas. Para iso retomáronse as deliberacións do Coloquio de París de 1981 presentadas por Louis Joinet en forma dun proxecto aprobado en subcomisión en agosto de 1988. Varios gobernos, organizacións internacionais e organizacións non gobernamentais responderon á invitación do Secretario Xeral Kofi Annan para achegar comentarios e observacións ao proxecto O 20 de decembro de 2006, a Asemblea xeral de Nacións Unidas aprobou o texto da Convención internacional sobre a desaparición forzada de persoas tras máis de 25 anos de desenvolvemento, sendo asinado en París o 6 de febreiro de 2007 nunha cerimonia á que asistiron representantes dos 53 primeiros países signatarios e na que 20 deles ratificárona inmediatamente. O 19 de abril de 2007, a Comisión de Dereitos Humanos actualizou a lista dos países que ratificaron a Convención que ascendía a 59 nacións
Primeiros tratados e o decreto Nacht und Nebel
O mariscal de campo alemán Wilhelm Keitel foi a persoa condenada en relación co seu papel na aplicación do "decreto NN" de Adolf Hitler, aínda que, como naquela época aínda non se aceptou que as desaparicións forzadas formaban parte do concepto de crimes de lesa humanidade, o Tribunal Penal Internacional de Núremberg declarouno culpábel de crimes de guerra.
Die ägyptische Helena
Libreto
A ópera está baseada na lenda grega de Helena de Troia e o seu legado, o conflito épico de dez anos coñecido como a Guerra de Troia. Helena foi "a cara que activou a mil navíos". A súa lendaria beleza e a contenda entre o seu marido grego e o seu amante troiano levaron as dúas nacións a combateren amargamente durante máis dunha década. A pesar de non haber unha única fonte dominante sobre os acontecementos da Guerra de Troia, hai aínda menos sobre que pasou con Helena e Menelao, logo de que a parella marchase de Troia. Esta ópera de Strauss e Hofmannsthal é unha de tantas versións.
Orquestración
Aínda que non é tan densa e magmática como a orquestración Elektra e Salomé, é aínda importante, requerindo de:
Tetraoninos
A dos tetraoninos (Tetraoninae) é unha subfamilia de aves da orde dos galiformes, clasificadas na familia dos fasiánidos, entre as que as máis coñecidas son as pitas do monte. A clasificación máis común para este taxon é consideralas como subfamilia, pero ás veces foron clasificados como a familia tetraónidos (Tetraonidae). Esta clasificación como unha subfamilia de fasiánidos está apoiada por estudos das secuencias de ADN mitocondrial, e é a aplicada pola American Ornithologists' Union, ITIS, e outros. Habitan en rexións temperadas e subárticas do hemisferio norte, en hábitats que van desde bosques de piñeiros a páramos e ladeiras montañosas, desde unha latitude de 83 °N (o Lagopus muta vive no norte de Groenlandia) a 28 °N (o Tympanuchus cupido attwateri vive en Texas).
Diferenzas no dimorfismo sexual con outras especies
O dimorfismo no tamaño dos sexos pode manifestarse de forma diferente entre os tetraoninos e outras aves. Nalgúns casos, a femia é dominante sobre o macho en comportamento reprodutor, o cal pode ter como resultado que as femias son máis grandes que os machos nalgunhas especies.
Francis Cuggy
Traxectoria
Tras dous anos no Wallsend aceptou unha oferta do Celta de Vigo para adestrar ao club acabado de crear. Presentouse en Vigo en xaneiro de 1924 e poucos días despois debutou como xogador ante un combinado de mariñeiros ingleses, o 17 de xaneiro de 1924 no campo de Coia
Enrique Peinador
Traxectoria
Xunto co seu irmán, Ramón Peinador Lines, converteu Mondariz nun importante centro da cultura galega onde se celebraban faladoiros literarios coa participación dos intelectuais, como a sesión de ingreso na Real Academia Galega de Ramón Cabanillas en 1920. Subvencionou exploracións arqueolóxicas, promocionou diversas publicacións no balneario e creou un museo con pezas arqueolóxicas e etnográficas. En 1936 expropiáronlle os terreos onde se construíu, en 1954, o aeroporto de Vigo.
Lingua ndonga
A lingua ndonga, ou oshindonga, é unha lingua bantú que se fala en Namibia e partes de Angola.
The Daily Telegraph
miniatura|240px|Logo do xornal. miniatura|240px|Xornal do 2 de decembro de 1916. The Daily Telegraph é un xornal británico en lingua inglesa, publicado en Londres por Telegraph Media Group, distribuído en todo o Reino Unido e internacionalmente. O xornal foi fundado por Arthur B. Sleigh en xuño de 1855 como The Daily Telegraph and Courier, e dende 2004 foi propiedade de David e Frederick Barclay. Tivo unha circulación diaria de 523 048 en marzo de 2014, por baixo de 552 065 a comezos de 2013. En comparanza, The Times tivo unha difusión media diaria de 400 060, por baixo de 394 448.
6 de marzo
6 de marzo é o 65º día do ano no calendario gregoriano e o 66º nos anos bisestos. Quedan 300 días para acabar o ano.
Outros
Os 366 días do ano
Ferrero Rocher
Os Ferrero Rocher son bombóns de chocolate con abelás da empresa italiana Ferrero. Teñen forma esférica e unha envoltura de papel dourado. Preséntanse sobre unha bandexa de plástico, nun cofre de plástico envolto nunha lámina de plástico transparente. Están á venda desde 1982.
Portada (arquitectura)
A portada nas igrexas cristiás, ao orientárense cara o leste, adoita situarse na fachada occidental aos pés do edificio, pero algúns templos tamén presentan a súa portada nunha fachada lateral. Son a parte exterior máis coidadosamente decorada, aínda que na arquitectura románica a cabeceira adoita tamén ser igualmente considerada.
Manuel Borja Calvar
Traxectoria
Finalmente atopou continuidade no Montañeros CF, onde militou tres tempadas ata que en 2012 fichou polo CD Ourense.
Aldealafuente
Aldealafuente é un concello español da provincia de Soria (Castela e León). A súa poboación é de 98 habitantes (INE 2012) e ocupa unha superficie de 45,72 km².
Pro Tools
Foi un dos primeiros programas en proporcionar edición multipista con calidade de CD (16 bits e 44,1 kHz) nun ordenador persoal, polo que rapidamente se expandiu no campo da gravación de son. Orixinalmente fíxose moi popular pola súa sinxela e dinámica interface de edición de son. A súa primeira versión apareceu en 1991.
Confederación Deportiva Internacional do Traballo
miniatura|Logo A Confederación Deportiva Internacional do Traballo (en francés Confédération Sportive Internationale du Travail -CSIT-) é unha organización internacional multideportiva creada sobre a base dos ideais do movemento obreiro internacional: igualdade e solidariedade no deporte. É unhas organizacións asociadas á Internacional Socialista.
Pro Tools
Hardware
Pro Tools M-Powered Interfaces M-Audio:
Superficies de control
Transcitose
Regulación
A regulación da transcitose é un complexo proceso que varía moito debido a que se observa en moi diferentes tecidos. Identificáronse varios mecanismos de transcitose específicos de tecidos. A brefeldina A, un inhibidor moi usado do transporte desde o retículo endoplasmático ao aparato de Golgi, inhibe a transcitose en células renais de can, o cal proporcionou as primeiras pistas da natureza da regulación da transcitose. A transcitose en células renais de can tamén está regulada na membrana apical da célula por Rab17, Rab11a e Rab25. Ulteriores traballos en células de ril canino demostraron que hai unha fervenza de sinalización que implica a fosforilación do EGFR por Yes, que leva á activación de Rab11FIP5 pola MAPK1, que regula á alza a transcitose. A transcitose é inhibida pola combinación de proxesterona e estradiol seguida da activación mediada por prolactina na glándula mamaria de coello durante o embarazo. Na glándula tiroide, a transcitose na célula folicular está regulada positivamente pola hormona estimulante da tiroide (TSH). A fosforilación da caveolina 1 inducida polo peróxido de hidróxeno é fundamental para a activación da transcitose no tecido vascular pulmonar.
Ditiotreitol
Propiedades
Debido á oxidación causada polo aire, o DTT é un composto relativamente inestable cuxa vida útil pode ser ampliada por refrixeración e manexado nunha atmosfera inerte. A oxidación presenta outras complicacións, xa que o DTT oxidado mostra un forte pico de absorbancia a 260 nm. Xa que os tioles son menos nucleofílicos que as súas bases conxugadas, os tiolatos, o DTT convértese nun nucleófilo menos potente a medida que o pH diminúe. O (2S)-2-amino-1,4-dimercaptobutano (ditiobutilamina ou DTBA) é un novo axente redutor ditiol que en parte supera esta limitación do DTT. O Tris(2-carboxietil)fosfina (TCEP) é un axente redutor alternativo que é máis estable e efectivo a pH baixo.
Tormenta de po
dereita|miniatura|250px|Imaxe dunha tormenta de area sahariana sobre o [[océano Atlántico (2000)]] dereita|miniatura|250px|Tormenta de area en Al Asad, [[Iraq]] dereita|miniatura|250px|Tormenta de po a grande escala en Marte (2001) Unha tormenta de po é un fenómeno meteorolóxico común no deserto do Sáhara da África setentrional, nas Grandes Chairas de Norteamérica, en Arabia, no deserto do Gobi de Mongolia, no deserto Taklamakán do noroeste da China e noutras rexións áridas e semiáridas.
Ohio
Ata 1803
Durante as primeiras décadas do século XVIII, o Reino Unido pasou a reivindicar a rexión, así como todas as localizadas ao sur dos Grandes Lagos. En 1747, un grupo de mercantes británicos e colonos de Virxinia crearon unha compañía, a Compañía Ohio de Virxinia, co obxectivo de colonizar a rexión do val do río Ohio e as áreas localizadas ao suroeste do lago Erie —rexións que actualmente constitúen o estado de Ohio. Esta compañía enviou un grupo de colonos liderados por Christopher Gist para explorar a rexión do Val do río Ohio, habendo partido de Virxinia, e explorado Ohio durante preto de dous meses. miniatura|150px|esquerda|Retrato do Xefe Pontiac, pintado por John Mix Stanley preto de 100 anos logo da súa morte. Os franceses pasaron a construír fortes na rexión de Ohio a partir do inicio da década de 1750. O propio Gist, en 1753, de acordo coas ordes do gobernador de Virxinia, volveu a Ohio, acompañado de George Washington, para enviar unha mensaxe aos franceses, para que abandonasen a rexión. Os franceses ignoraron a mensaxe de Gist e Washington. As disputas entre os franceses e os británicos sobre non soamente a rexión de Ohio, senón tamén de toda a rexión ao redor dos Grandes Lagos e do río San Lourenzo, conduciron ao comezo da Guerra Franco-Indíxena, en 1754. A guerra tivo inicio en Ohio, cando unha milicia comandada por Gist e por Washington intentou expulsar á forza aos franceses da rexión, sendo derrotados polas forzas francesas. A Guerra Franco-Indíxena duraría ata 1763, e terminou coa vitoria británica. Polos termos do Tratado de París, os franceses cedían todas as rexións ao leste do río Mississippi aos británicos, e todas as rexións ao oeste do río aos españois. A rexión de Ohio pasou a ser controlada polos británicos. Despois do final da guerra, un xefe indíxena ottawa, Pontiac, que tiña boas relacións cos franceses, rebelouse contra os británicos. Pontiac lideraría numerosos ataques contra os fortes británicos en 1763 e 1764, e un ataque contra Detroit, Míchigan, en 1764. O ataque tivo pouco éxito, e o Xefe Pontiac fuxiu en dirección á rexión de Illinois. miniatura|dereita|150px|Retrato de George Rogers Clark, por Matthew Harris Jouett (1825) Durante a Guerra de Independencia dos Estados Unidos, os diferentes grupos nativos americanos de Ohio estaban divididos na cuestión de en que lado estar: dos rebeldes estadounidenses ou dos británicos. Por exemplo, o líder shawnee Blue Jacket e o líder delaware Buckongahelas aliáronse cos británicos, mentres que Cornstalk, un shawnee, e White Eyes, un delaware, acordaron establecer relacións de amizade cos estadounidenses. Estes últimos, con todo, a miúdo non diferenciaban entre os nativos americanos amigables e hostís. É máis, Cornstalk foi asasinado por unha milicia estadounidense, o mesmo que probablemente lle ocorreu a White Eyes.
David Letterman
David Letterman, nado o 12 de abril de 1947 en Indianapolis, é un humorista, presentador e produtor de televisión estadounidense.
Ohio
1900 - Actualidade
Por mor da forza da industria na rexión, Ohio, desde finais do século XIX, sufría dunha severa contaminación, tanto atmosférica como do medio hídrico, por mor das numerosas fábricas que posúe o estado e da dependencia das centrais de carbón para a xeración de electricidade. En 1985, a poboación de Ohio aprobou nun referendo o investimento de 100 millóns de dólares nun programa de investigación que pretendía crear unha central de carbón "limpa". En 1993 inaugurouse a primeira destas centrais. Aquel mesmo ano, a poboación do estado aprobou nun referendo o investimento de 200 millóns de dólares para a mellora e a expansión do sistema estatal de parques e reservas naturais. O estado tamén axuntou esforzos en limpar os seus ríos e lagos.
Política e administración
A Constitución de Ohio vixente foi aprobada en 1851 aínda que conta con numerosas emendas posteriores. Ademais dos dereitos dos cidadáns, establece a separación de poderes do estado.
Principais cidades
En total, o estado consta de 15 rexións metropolitanas. Delas, cinco están divididas entre Ohio e os estados de Indiana, Kentucky e Virxinia Occidental.
Adipsia
Adipsia é a ausencia da sensación de sede. De ser causada por unha lesión hipotalámica ou outra lesión ou tumor precisa tratamento urxente.
O Camiño Novo, Sedes, Narón
O Camiño Novo é un lugar da parroquia de Sedes no concello de Narón na provincia da Coruña. Tiña 22 habitantes no ano 2015 segundo datos do Instituto Galego de Estatística dos cales eran 12 homes e 10 mulleres.
Castelo de Peñaranda de Duero
O 3 de xuño de 1931 o conxunto formado polo Castelo, o Pazo de Abeledo, e a propia vila de Peñaranda de Duero, foi declarado Monumento Histórico Artístico, sendo un dos lugares de maior interese turístico de Burgos. Posteriormente o castelo foi protexido polo Decreto do 22 de abril de 1949 e a Lei 16/1985 sobre patrimonio histórico español.
Ezio Flavio Bazzo
Traxectoria
Porén a pesar da súa longa vida de estudante, Bazzo considera o estudo formal unha fraude que vai deixar limitacións e cicatrices profundas na capacidade de pensar dos estudantes e dos futuros "doutores".
Aeroporto de Istanbul-Sabiha Gökçen
Historia
O aeroporto construíuse debido a que o aeroporto de Atatürk, situado no lado europeo, non era o suficientemente grande para satisfacer a crecente demanda de pasaxeiros, tanto domésticos como internacionais. En xuño de 2007 o consorcio formado polo conglomerado turco Limak Holding, o grupo indio GMR Group e Malaysia Airport Holding Berhad (MAHB) gañou o contrato para mellorar e manter o aeroporto. A mediados de 2008 comezaron as obras para ampliar a terminal internacional e conseguir unha capacidade de 25 millóns de pasaxeiros anuais. A nova terminal inaugurouse o 31 de outubro de 2009.
Tripsina
Activación
A tripsina prodúcese no páncreas en forma do cimóxeno inactivo tripsinóxeno. Cando o páncreas é estimulado pola colecistoquinina, o cimóxeno é despois segregado na primeira parte do intestino delgado (o duodeno) a través do conduto pancreático. Unha vez que está no intestino delgado, o encima enteropeptidase actívaa ao transformar o tripsinóxeno en tripsina por medio de clivaxe proteolítica. A propia tripsina pode despois activar a máis tripsinóxeno (autocatálise), polo que só cómpre unha pequena cantidade de enteropeptidase para que se inicie a reacción. Este mecanismo de activación é común para a maioría das serina proteases, e serve para impedir a autodegradación do páncreas (o páncreas podería autodixerirse se a tripsina estivese activa alí). A tripsina pode activar tamén a outras proteases como o precursor da quimotripsina.
A enteropeptidase, tamén chamada enteroquinase, producida pola mucosa do duodeno, cliva o enlace peptídico do tripsinóxeno situado detrás do residuo 15, que é unha lisina. Elimínase o péptido N-terminal de 15 aminoácidos, e prodúcese un lixeiro rearranxo no pregamento da proteína. O novo residuo N-terminal orixinado (o que era o residuo 16) insírese nunha fenda onde o seu grupo α-amino forma un par iónico co aspartato situado preto do sitio activo serina, e isto causa o rearranxo conformacional doutros residuos. O grupo amino da glicina 193 oriéntase na correcta posición, o cal completa o burato de oxianión no sitio activo, e a proteína queda activada. .
Isoencimas
Os seguintes xenes humanos codifican proteínas con actividade encimática de tripsina: Noutros organismos poden encontrarse outras isoformas da tripsina.
Aplicacións
A tripsina está presente no páncreas en grandes cantidades (en forma do seu precursor) e pode ser purificada doadamente, polo que se usa moito en diversos procesos biotecnolóxicos.
Airbus CC-150 Polaris
Airbus CC-150 Polaris é a designación para os Airbus A310-300 que foron convertidos para ser usados como transporte de longa distancia e avión de reabastecemento en voo na Real Forza Aérea Canadense.
Iván Mazepa
Traxectoria
Porén, os ucraínos considérano un heroe nacional, sendo rehabilitado desde a independencia de Ucraína, e a súa efixie represéntase nos billetes de 10 grivnias.
A Letter to Elise
"A Letter to Elise" é unha canción da banda inglesa de rock alternativo The Cure, editada como terceiro sinxelo do seu álbum Wish o 5 de outubro de 1992.
Castelo de Henrique II
O Castelo de Henrique II, tamén coñecido como Castelo de Henrique II de Trastámara ou Castelo de Ciudad Rodrigo, é unha fortaleza do século XIV, localizada na cidade salmantina de Ciudad Rodrigo.
Campo de fútbol Cardeal Quiroga
O 17 de xullo de 2014 máis dun cento de veciños da comarca se manifestaron perante as sedes dos organismos públicos provinciais e autonómicos en Ourense para esixir melloras nunhas instalacións que son empregadas tamén por xente de concellos limítrofes a Maceda. A comezos 2016 foron iniciadas as obras.
Comercio atlántico de escravos
Séculos XVI-XIX
Só unha cifra lixeiramente superior ó 3% das persoas escravizadas foron comerciadas entre 1450 e 1600, 16% no século XVII. Máis da metade deles foron exportados no século XVIII, sendo o restante 28,5% obxecto de tráfico durante o século.
Nunha data tan tardía como 1860 chegou a Alabama o último barco negreiro estadounidense, o Clotilde. A bordo ían máis dun cento de escravos capturados en África. Até 2019, creuse que o último sobrevivente dese grupo foi Oluale Kossola, Cudjo Lewis, que morreu en 1935, pero unha investigación daquel ano sinalou a unha muller chamada Rodisha, á que o seu amo lle puxo o nome de Sally Smith, como a última escrava africana xa que morreu dous anos despois, en 1937.
Zoco (mercado árabe)
miniatura|280px|Un posto no zoco de [[Dubai.]] miniatura|280px|Zoco de [[Esna, Exipto.]]
2 de febreiro
Mortes
miniatura|100px|Bertrand Russell.
Festas e celebracións
Tamén é tradicional ver neste día unha festa do amor entre os paxaros (Pola Candeloria casan os paxariños e vaise a galiñola). En San Domingos de Bonaval celebrábase unha misa na que casaban dúas pombas, que se ceibaban ó rematar.
Clara Campoamor
Carmen Eulalia Campoamor Rodríguez coñecida como Clara Campoamor, nada en Madrid o 12 de febreiro de 1888 e finada en Suíza o 30 de abril de 1972, foi unha política e feminista española. Como deputada defendeu nas cortes o sufraxio universal, especialmente o voto feminino, lográndoo o 1 de outubro do 1931.
Traxectoria
Ademais da súa loita polo voto feminino Campoamor estivo tamén moi implicada na elaboración da Lei de Divorcio (1932) e defendeu no Congreso o abolicionismo na prostitución como unha forma de garantir a igualdade entre homes e mulleres.
Citotoxicidade
Fisioloxía celular
As células que sofren necrose tipicamente mostran un rápido inchamento, perda da integridade da membrana, o metabolismo deixa de funcionar e prodúcese a liberación do seu contido no seu ambiente. As células que experimentan unha necrose rápida in vitro non teñen tempo suficiente ou enerxía para activar a maquinaria apoptótica e non expresan marcadores apoptóticos. A apoptose caracteízase por eventos citolóxicos e moleculares ben definidos incluíndo un cambio no índice de refracción da célula, encollemento citoplasmático, condensación nuclear e clivaxe do ADN en fragmentos de tamaño regular. As células en cultivo que están sufrindo apoptose finalmente sofren unha necrose secundaria. Isto desactiva o metabolismo, causa unha perda da integridade da membrana e a lise.
Medición
Os ensaios de citotoxicidade son amplamente utilizados pola industria farmacéutica para facer exames de citotoxicidade en bibliotecas compostas. Os investigadores poden buscar compostos citotóxicos, se están interesados no desenvolvemento dunha terapéutica que se dirixe contra as células cancerosas en rápida división, por exemplo; ou poden examinar os "resultados" ("hits") dos exames iniciais de fármacos de alto rendemento polos efectos citotóxicos non desexados antes de investir no seu desenvolvemento farmacéutico.
La Verdad (Ferrol)
La Verdad foi un periódico editado en Ferrol entre 1934 e 1936.
Der Zauberberg
Thomas Mann comezou a escribir a novela en 1912, por mor dunha visita á súa esposa no Sanatorio Wald de Davos no que se atopaba internada. Concibiuna inicialmente como unha novela curta, pero o proxecto foi medrando co tempo até converterse nunha obra moito máis extensa. A obra narra a estancia do seu protagonista principal, o mozo Hans Castorp, nun sanatorio dos Alpes suízos ao que inicialmente chegara unicamente como visitante. A obra foi cualificada de novela filosófica porque, aínda que se axusta ao molde xenérico do Bildungsroman ou novela de aprendizaxe, introduce reflexións sobre os temas máis variados, tanto a cargo do narrador como das personaxes (especialmente Naphta e Settembrini, os encargados da educación do protagonista). Entre estes temas ocupa un lugar preponderante o do "tempo", até o punto de que o propio autor a cualificou de "novela do tempo" (Zeitroman), pero tamén se dedican moitas páxinas a discutir sobre a enfermidade, a morte, a estética ou a política.
Creación da novela
O traballo de Mann na obra foi interrompido polo estalido da primeira guerra mundial. Retomouno en 1920, aínda que de forma descontinua. É importante ter en conta que durante o proceso de creación da novela, as opinións políticas de Mann sufriron unha importante transformación. Ao estalar a primeira guerra mundial, apoiou explicitamente a causa belicista e o nacionalismo alemán con varias publicacións, entre as que destaca o ensaio Consideracións dun apolítico, publicado en 1918. Neste ensaio, Mann defendía a tradición cultural alemá (Kultur), opóndoa á das democracias occidentais (Zivilisation). Esta toma de posición fíxoo enfrontarse ao seu irmán, Heinrich Mann. Desde 1922, con todo, Mann, reconciliado co seu irmán, tomou decididamente partido pola democrática República de Weimar.
Chegada ao sanatorio
A novela está dividida en sete capítulos, cada un dos cales se subdivide á súa vez en varios epígrafes. O momento histórico en que transcorre a acción non se indica de forma precisa, aínda que o autor ocúpase de comentar no prólogo á obra que se desenvolve:
As primeiras tres semanas. Settembrini e Clawdia Chauchat
O capítulo IV describe a vida de Castorp no sanatorio durante aproximadamente dúas semanas e media. Dous personaxes teñen un especial relevo neste capítulo: Settembrini e Clawdia Chauchat.
A pesar da innegable fascinación que as palabras de Settembrini exercen sobre o seu ánimo, o protagonista non se deixa convencer de todo por elas, e mesmo manifesta en ocasións que os seus puntos de vista lle parecen absurdos. Opón a Settembrini a figura do seu propio avó, encarnación, para el, dos valores máis positivos do conservadorismo.
Coea, Coea, Castro de Rei
Coea é un lugar da parroquia de Coea, no concello lucense de Castro de Rei na comarca da Terra Chá.
Der Zauberberg
A aclimatación de Castorp
A partir dese momento, Castorp adáptase á perfección á súa nova vida como paciente no sanatorio. Escríbelle á súa familia para explicar a situación, que o obrigará a pospor o seu ingreso previsto nos estaleiros, e prepárase para unha estancia longa, de duración indefinida. Settembrini volve previlo contra o ambiente do sanatorio e a aconsellarlle que se vaia canto antes. Ademais, advírteo contra a influencia "asiática" que pode sufrir alí, nunha velada alusión ao amor disimulado que por entón sente Castorp cara a Clawdia Chauchat. Con todo, o protagonista fai oídos xordos ás palabras de Settembrini.
Naphta
A segunda conversa desenvólvese días despois, cando Castorp e Ziemssen acoden a visitar a Naphta nas súas habitacións, que os sorprende polo seu luxo. Chama a atención de Castorp unha Pietà gótica, do século XIV, que o conmove porque "nunca tería podido imaxinar algo tan feo [...] e ao mesmo tempo tan belo". Castorp e Naphta estableceron unha conversación sobre estética cando inesperadamente chega Settembrini e únese á reunión. Na discusión que segue, Naphta manifesta algúns puntos de vista que sorprenden a Castorp: defende a teoría xeocéntrica de Tolomeo, fronte ao heliocentrismo de Copérnico, xa que só "é verdadeiro o que é beneficioso para o home".
Pieter Peeperkorn
Peeperkorn representa a capacidade de sentir e de gozar intensamente da vida, en contraposición co intelectualismo de Naphta e Settembrini. Foi considerado unha "mestura de Cristo e de Dioniso" Neste sentido, ten precedentes noutros personaxes similares da obra de Mann, como o señor Klöterjahn da novela curta Tristán, ou Hans Hansen, o amigo de Tonio Kröger.
Clonación
Clonación de organismos de maneira artificial
É unha técnica baseada na transferencia nuclear, na que participan dúas células: a que doa o seu material xenético e a que o acepta. Esta última adoita ser un ovocito ao que se lle extraeron os seus cromosomas que se atopan no citoplasma (xa que aínda está en meiose II). Logo, mediante electrochoques fusiónase o ovocito coa célula que contén o material xenético do individuo que se quere clonar, ademais estes mesmos electrochoques son os que estimulan a célula formada para que se desenvolva, polo que despois se lle insire esta célula no útero dunha femia para darlle un ambiente axeitado para o seu desenvolvemento.
Salvador de Ponte y Conde de la Peña
Traxectoria
Coronel do Corpo de Enxeñeiros. Foi alcalde de Vigo durante o franquismo, de 1960 a 1963, finando no cargo. Foi procurador en Cortes como representante dos municipios provinciais (1961-1963).
O Pereiro, Sedes, Narón
O Pereiro é un lugar da parroquia de Sedes no concello de Narón na provincia da Coruña na comarca de Ferrol. Tiña 12 habitantes no ano 2015 segundo datos do Instituto Galego de Estatística dos cales eran 8 homes e 4 mulleres.
Dereito romano
Posclásico
Denomínase Dereito romano posclásico ao período da historia do Dereito romano que comprende desde a primeira metade do século III ata a recompilación ordenada por Xustiniano, que concide co período político romano do Dominado ou Baixo Imperio (ascensión ao poder de Diocleciano en 284 d.C., ata a morte de Xustiniano en 565).
Influencia e importancia
Así mesmo, o Dereito Romano é indispensable para comprender a historia e literatura romanas, xa que os cidadáns romanos estaban iniciados para a práctica do Dereito e tiñan unha inclinación natural cara ao seu estudo.
O Dereito privado do noso tempo ten o seu antecedente remoto neste dereito, onde se orixinaron case todas as institucións existentes na actualidade. En Occidente, a estrutura do dereito civil aínda responde a directivas e criterios do dereito romano, con maior intensidade nos relacionados coa regulación dos dereitos patrimoniais, en especial as obrigacións.
Emilio Amor Rolán
Vida persoal
alt=Foto da tumba|esquerda|miniatura|Lápida da tumba no [[Cemiterio de San Francisco de Ourense|Cemiterio de San Francisco]] Fillo de Juan Manuel Amor Pereira. Casou con Obdulia Vázquez García, de Maside.
Castelo de Vincennes
Finalizouse definitivamente en 1552.
O Mesón, Coea, Castro de Rei
Toponimia
O topónimo "Mesón" pode facer referencia a un establecemento público onde se serve comida, ou tamén pode estar vinculado cun orónimo que fai referencia a unha zona chá e elevada, nunha relación figurada co termo meso semellante á existente entre meseta e mesa.
Condado de Antigonish
miniatura|Localización do condado de Antigonish dentro de Nova Escocia O condado de Antigonish é un condado da provincia canadense de Nova Escocia, situado no norte da provincia, no estreito de Northumberland Strait. A sede do condado é a vila de Antigonish onde se sitúa a Saint Francis Xavier University. O condado é de lingua maioritaria inglesa pero nel está a pequena vila acadiana de Pomquet que data de 1774.
Avery Bradley
Avery Antonio Bradley Jr., nado o 26 de novembro de 1990 en Tacoma, Washington, é un xogador estadounidense de baloncesto profesional.
Cubo OLAP
Estrutura
As medidas son valores que están *sumarizados e analizados. Exemplos de medidas pode ser o total de vendas e custos operativos. A información das medidas localízase nas células, e representa a intersección de cada membro coa dimensión.
Avery Bradley
Profesional
O 24 de setembro de 2021, Bradley asinou cos Golden State Warriors. Foi cortado polos Warriors pouco antes do comezo da tempada.
SCADA
Esquema dun sistema típico
Este esquema é un exemplo da aplicación do sistema SCADA en áreas industriais. As ditas áreas poden ser:
Definicións do sistema
PLC: Programmable Logic Controller, Controlador Lóxico Programable.
Un sistema SCADA inclúe un hardware de sinal de entrada e saída, controladores, interface home-máquina (HMI), redes, comunicacións, base de datos e software.
- Recoller, almacenar e visualizar a información.
Forth (homónimos)
Co termo inglés Forth, podemos referirnos:
Virtù
Historia
Trátase dun alimento moi antigo, que respecta estritamente "os prazos do calendario e os ritmos estacionais», como escribe Giuseppe de Domenicantonio no seu estudo, un alimento que se xa é oficialmente "adoptado" como precisamente do pobo teramano se atopa, aínda que sexa con outras denominacións e caracterizado por numerosas variantes en moitos lugares dos Abruzos.
Segundo Giuseppe Savini, as virtù foron chamadas tamén "li zocche" ou "cucine", pero trátase de expresións que xa non están en uso.
Caixa Rural de Ourense
Historia
A Caixa Rural de Ourense creouse, en paralelo a outras moitas caixa de aforros chamadas rurais, para darlle resposta ás necesidades de financiamento de pequenos empresarios dos sectores da gandería e da agricultura españois, e neste caso aos da provincia de Ourense. O ano da súa creación foi o 1961 e nela participaron entre outros Eulogio Gómez Franqueira, empresario e político local, fundador do grupo de cooperativas agrarias ourensás Coren e de Coalición Galega, e que na década dos setenta ocupou o posto de xerente da entidade bancaria
Vincennes, Francia
Tras os Sitios de Zaragoza, unha vez feito preso, o señor de Palafox estivo prisioneiro no castelo de Vincennes até que, coa sinatura do tratado de Valençay foi posto en liberdade.
Río Alcoa
O río Alcoa é un río portugués que nace enriba de Chiqueda, no concello de Alcobaça, no distrito de Leiria, chegando á cidade de Alcobaça a 7 km do nacemento, onde se xunta ó río Baça, desaugando no mar a 12 km de Alcobaça, preto de Nazaré.
Campo Municipal de Fútbol Daniel Mallo
O Campo Municipal de Fútbol Daniel Mallo, anteriormente coñecido como Campo das Agras, é unha instalación destinada á práctica do fútbol situado en Cambre, o Concello de Cambre é o seu propietario e nel xogan os seus partidos como local o Sporting Cambre e o Towers Football. Leva este nome en homenaxe ao futbolista local Daniel Mallo.
Historia
A reinauguración tivo lugar en 2010 da man dos mesmos asinantes do acordo para a reconstrución das instalacións, ascendendo finalmente o custo da mesma a 600.000 euros. Asemade, o recinto foi rebautizado como Campo Municipal de Fútbol Daniel Mallo.
C++
O concepto de clase
Os obxectos en C++ son abstraídos mediante unha "clase". Segundo o paradigma da programación orientada a obxectos, un obxecto consta de:
Un exemplo dunha clase
Construtores
Como característica especial á hora de implementar un construtor, xusto despois da declaración dos parámetros, atópase a chamada "lista de inicializadores". O seu obxectivo é chamar aos construtores dos atributos que conforman o obxecto a construír.
Sobrecarga de operadores
É posible definir o comportamento dun operador da linguaxe para que traballe con tipos de datos definidos polo usuario.Estes comportamentos impleméntanse do mesmo xeito que unha función, salvo que esta terá un nome especial: Tipo de dato de devolución operator (parámetros)
ostreams / istreams
Cabe destacar as clases basic_ostream ebasic_stream, e os obxectos cout e cin, pertencentes a estas clases, respectivamente. Proporcionan a entrada e saída estándar de datos (teclado/pantalla). Tamén está dispoñible cerr, similar a cout, usado para a saída estándar de erros. Estas clases teñen sobrecargados os operadores << e >>, respectivamente, co obxecto de seren útiles na inserción/extracción de datos a ditos fluxos. Son operadores intelixentes, xa que son capaces de adaptarse ao tipo de datos que reciben, aínda que teremos que definir o comportamento de dita entrada/saída para clases/tipos de datos definidos polo usuario. Por exemplo:
sstreams
Tratan unha cadea como se dun fluxo de datos se tratase. ostringstream permite elaborar unha cadea de texto inserindo datos coma fluxo, e istringstream pode extraer a información contida nunha cadea (pasada como parámetro no seu construtor) co operador >>. Exemplos:
-214
Mortes
Historia ano a ano
Las Aldehuelas
Las Aldehuelas é un concello español da provincia de Soria (Castela e León). A súa poboación é de 84 habitantes (INE 2012) e ocupa unha superficie de 37,79 km².
Anna de Anglia Oriental
Rei de Anglia Oriental
alt=Map of Anglo-Saxon Britain|dereita|miniatura|Principais reinos anglosaxóns (en vermello).
Morte e enterramento
alt=Colour photograph|dereita|miniatura|Pantanos ao redor de Blythburgh, preto do lugar onde Anna morreu Pouco despois de 653, cando Penda nomeou o seu fillo Peada gobernador de Anglia Central, repetiuse o ataque merciano a Anglia Oriental. Os exércitos de Penda e Anna atopáronse en Bulcamp, preto de Blythburgh en Suffolk. Os Anglos Orientais foron derrotados e moitos morreron, incluíndo o rei Anna e o seu fillo Jurmin. A morte de Anna menciónase na Crónica Anglosaxoa, pero non se menciona ningún outro detalle da batalla.
Blythburgh, situado a quilómetro e medio de Bulcamp e preto do esteiro do río Blyth considerouse o lugar de enterramento da tumba de Anna e Jurmin. É candidato para un lugar monástico ou dunha propiedade real. Segundo Peter Warner, a derivación latina do nome 'Bulcamp' indica unha orixe antiga, e as fontes medievais que afirman o culto cristián continuado en Blythburgh ao longo do período anglosaxón proporcionan evidencia circunstancial da súa conexión coa realeza de Anglia Oriental e o Cristianismo. Nas proximidades atopouse parte dun díptico do século VIII feito con ósos de balea e usado para a liturxia.
Desde Beda, que encomia xa a piedade de Anna na súa Historia ecclesiastica gentis Anglorum, os historiadores consideraron a Anna como un home devoto e piadoso, coñecido tanto polas súas virtudes cristiás como polo excepcional número dos seus descendentes que pasaron a formar parte da lista de santos anglosaxóns. Cincocentos anos despois da súa morte, a súa tumba en Blythburg era (segundo o Liber Eliensis) aínda.
A Bouza, Berdoias, Vimianzo
A Bouza é un lugar da parroquia do Berdoias no concello coruñés de Vimianzo na comarca da Terra de Soneira. Tiña 15 habitantes no ano 2018 segundo datos do Instituto Nacional de Estadística dos cales eran 6 homes e 9 mulleres.
Semih Erden
Semih Erden, nado o 28 de xullo de 1986 en Istambul, é un xogador profesional de baloncesto turco que xoga no İstanbul BŞB da Türkiye Basketbol Ligi. Mide 2,13 metros e xoga de pivote.
Xosé Cuíña
Alcalde de Lalín
Fillo dun muiñeiro, logo de estudar algúns anos da carreira de Bioloxía na Universidade de Santiago de Compostela, foi concelleiro en Lalín na última corporación franquista e accedeu como independente á alcaldía de Lalín nas primeiras eleccións democráticas.
Vida persoal
Foi nomeado fillo predilecto de Lalín en 2008.
Motor asíncrono trifásico
Un motor asíncrono trifásico é un tipo de motor eléctrico, usado especialmente para o accionamento de máquinas, debido ás súas vantaxes, como a robustez, simplicidade de mantemento, facilidade de instalación ou baixo custo. Os seus terminais son U1, V1, W1, W2, U2, V2. Funciona por indución.
Kim Novak
Últimos anos no espectáculo
Logo de rodar The Amorous Adventures of Moll Flanders en 1965, Novak decidiu retirarse do cinema por un tempo, e volveu tres anos despois con The Legend of Lylah Clare, que foi un fracaso. A pesar diso, puido escoller os seus papeis nos debido á súa enorme popularidade entre o público, que a consideraba unha das actrices máis atractivas do cinema. Non obstante, os filmes en que actuou nos anos seguintes non foron éxitos, polo que se foi orientando cara á televisión, aproveitando as oportunidades que se lle ofrecían neste medio de participar en proxectos de maior calidade ou con maiores perspectivas de audiencia. Por exemplo, actuou na serie Falcon Crest como personaxe fixa durante a sexta temporada no papel de Kit Marlowe, faltando unicamente en media ducia de episodios na parte central da temporada por problemas personais. Foi idea de Novak nomear a personaxe co nome artístico que Columbia quixera que empregase cando comezou no negocio.
En 1977 rodó con Charles Bronson The White Buffalo, en 1979 Just A Gigolo (con Marlene Dietrich e David Bowie) e en 1980 participou en The Mirror Crack'd, adaptación dun relato de Agatha Christie con outras estrelas como Angela Lansbury, Elizabeth Taylor, Tony Curtis ou Rock Hudson. En 1991 participou no seu último filme para a gran pantalla, Liebestraum, baixo a dirección de Mike Figgis, con quen tivo unha tensa relación durante a rodaxe.
Antalis
Características
As especies de Antalis son moluscos escavadores, están provistas dunha cuncha cónica e curvada de 4 a 5 cm de lonxitude, oca e aberta en ambos os extremos; a abertura no extremo máis ancho ou anterior da cuncha é denomínase abertura principal. A abertura posterior, máis estreita, coñécese como abertura apical.
ASVEL Lyon-Villeurbanne
Historia
No ano 2002 o equipo volve a gañar de novo o campionato de liga, tras 21 anos, despois de gañar na final ao Pau Orthez por dúas vitorias a cero (77-68 e 65-64). Antes de chegar á final a ASVEL desfaríase do Le Mans en cuartos de final (81-71, 72-73, 89-81) e do Cholet en semifinais (94-74 e 82-72). Os xógadores máis destacados do equipo verde nesta temporada foron: Nikola Vujčić, Yann Bonato, Kyle Hill, Nikola Radulović, Reggie Freeman e Harold Mrazek. Na temporada 2008−09 o ASVEL gañaría unha nova liga. Este ano estivera marcado ademais pola chegada como accionista ao club do xogador internacional francés da NBA Tony Parker. Uns anos despois, en 2014, o propio xogador convértese no accionista maioritario e propietario do club, sendo nomeado presidente do mesmo.
O Colexio, Duancos, Castro de Rei
O Colexio é un lugar da parroquia de Duancos no concello lugués de Castro de Rei na comarca da Terra Chá. Segundo o IGE, en 2019 tiña 9 habitantes (4 homes e 5 mulleres).
Kālidāsa
As súas obras de teatro e poesía baséanse principalmente nos puranas e a filosofía hindú.
Época en que viviu
O teatro e outras obras de Kālidāsa non conteñen referencias directas á época da súa composición. A mención dunha escrava grega mostra un tempo relativamente tardío, e a forma de prácrito nos discursos dalgúns dos actores parece apuntar á gran distancia cronolóxica que os separa da lingua das inscricións de Aśoka ou Piyadasi. É dubidoso, porén, que Kālidāsa vivise no século XI, dado que as obras doutros escritores deste século mostran claramente a decadencia literaria, mentres que os dramas de Kālidāsa son a culminación da poesía india.
A asignación de Kālidāsa ao século -I é dubidosa porque entón habería que esperar unha gran diferenza nas relacións culturais e históricas entre os seus dramas e outras obras do dramaturgo indio Bhavabhuti, cuxa pertenza ao século VIII está establecida con firmeza. En opinión do sanscritista holandés Kern, con base en datos astrolóxicos dispoñíbeis nos escritos do presunto contemporáneo de Kālidāsa −o astrónomo Varahamihiry− o segundo refírese á primeira metade do século VI. Cando se aplica a Kālidāsa, esta suposición está en boa harmonía co feito xa mencionado de proximidade de Kālidāsa e Bhavabhuti.